CELEX: C2005/281/60
Language: da
Date: 2005-11-12 00:00:00
Title: Sag T-357/05: Sag anlagt den 19. september 2005 — Generalitat Valenciana mod Kommissionen for De Europæiske Fællesskaber

12.11.2005   
            
            
               DA
            
            
               Den Europæiske Unions Tidende
            
            
               C 281/33
            
         Sag anlagt den 19. september 2005 — Generalitat Valenciana mod Kommissionen for De Europæiske Fællesskaber
   (Sag T-357/05)
   (2005/C 281/60)
   Processprog: spansk
   Parter
   
      Sagsøger:
      Generalitat Valenciana (Valencia, Spanien) [ved: José Vicente Sánchez-Tarazaga Marcelino, abogado]
   
      Sagsøgt:
      Kommissionen for De Europæiske Fællesskaber
   
   Sagsøgerens påstande
   
               —
            
            
               Kommissionens beslutning K(2002) 1867 endelig af 27. juni 2005 om nedsættelse af støtten fra Samhørighedsfonden for så vidt angår de projekter, der er grupperet under nr. 97/11/61/028, annulleres.
            
         Søgsmålsgrunde og væsentligste argumenter
   Baggrunden for denne sag er Kommissionens beslutning K(97) 3882 af 5. december 1997, i medfør af hvilken projekt nr. 97/11/61/028, som blev afviklet i Spanien under navnet »Projekt til indsamling og rensning af spildevand ved Middelhavskysten i den selvstyrende region Valencia« (et hovedprojekt bestående af 12 forskellige projekter), modtog en støtte på 75 011 715 EUR fra Samhørighedsfonden. Dette oprindelige beløb blev senere hævet til 92 742 913 EUR.
   Efter at have gennemført en kontrol konstaterede Kommissionen en række uregelmæssigheder i udbudsproceduren, nemlig brugen af erfaring som tildelingskriterium og af gennemsnitspris-metoden som bedømmelsesprocedure for den tilbudte pris. I den anfægtede beslutning — som nedsætter den samlede støtte til 2 217 537 EUR — fandt sagsøgte, at artikel 18 og 30 i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (1) og artikel 2 i finansforordning af 21. december 1977 vedrørende De Europæiske Fællesskaber var blevet tilsidesat.
   Sagsøgeren har til støtte for påstanden anført følgende:
   
               —
            
            
               I fællesskabsbestemmelserne er erfaring udtrykkeligt nævnt som tildelingskriterium, hvorimod — selv om den ikke udtrykkeligt er nævnt i opregningen af mulige anvendelseskriterier — det ikke er vanskeligt at se, at opregningen heraf ene og alene er eksemplificerende og ikke udtømmende, uden at den omfatter udelukkelsen af en mulig udnyttelse af erfaring som et yderligere kriterium for tildeling af kontrakten. Denne antagelse underbygges af fællesskabsretspraksis.
            
         
               —
            
            
               Det er under alle omstændigheder indlysende, at det er umuligt at antage, at medtagelsen af erfaring som ét af tildelingskriterierne i udbudsvilkårene udgør en grov og åbenbar overtrædelse, hvilket efter fællesskabsbestemmelserne og fællesskabsretspraksis er en betingelse for erstatningsansvar.
            
         
               —
            
            
               Anvendelsen af »gennemsnitspris-metoden« som afvejningsmekanisme for priskriteriet er ikke udtrykkeligt ulovligt efter fællesskabsbestemmelserne, og retspraksis har kun forkastet dette kriterium, når det er det eneste kriterium, der anvendes, og ikke, når det anvendes sammen med andre kriterier.
            
         Sagsøgeren har ligeledes gjort gældende, at der er sket en tilsidesættelse af retssikkerhedsprincippet, princippet om beskyttelse af den berettigede forventning, forbuddet mod tilbagevirkende kraft samt proportionalitetsprincippet.
   
      (1)  EFT L 199 af 9.8.1993, s. 54.